laion/Wikipedia-Exotic huggingface dataset:
רצח יאן שפשוביץ'

רצח החייל יאן שפשוביץ' התרחש ב-6 בנובמבר 1998 בגן הלאומי אשקלון, כאשר החייל יאן שפשוביץ' נרצח בדקירות סכין. תחילה הורשע מחלוף פדידה ברציחתו, אולם בערעור לא הושגה הכרעה האם פדידה רצח את שפשוביץ' או שמא חברו מישל אדרי, ומשכך זוכו שניהם מדין רצח מחמת הספק. הרצח הכה גלים ועורר סערה תקשורתית בעקבות טענת משפחת שפשוביץ' כי הרצח נעשה על רקע גזעני. שפשוביץ נולד בעיר ריבניצה, מולדובה, ב-11 בפברואר 1977 למניה ונאום. באוגוסט 1995 המשפחה עלתה לישראל, כחלק מהעלייה מברית המועצות לשעבר בשנות ה-90, והתגוררה בקריית מלאכי. יאן ידע לקרוא, לכתוב ולדבר בחמש שפות: רומנית, רוסית, גרמנית, אנגלית ועברית. כמו-כן היה חובב ספורט: שיחק כדורגל, טניס ושחמט, ואף השתתף בתחרויות. בדצמבר 1996 התגייס לצה"ל. בתום אימוני הטירונות למד באולפן צבאי בכרמיאל. לאחר מכן שירת כנהג בבסיס לציוד מרחבי של פיקוד דרום. ב-6 בנובמבר 1998 שהה שפשוביץ' בחופשת שבת מהצבא, ונסע יחד עם אחיו התאום אדוארד, ושני חברים נוספים לבילוי בגן הלאומי באשקלון. בעת שישבו באחד השולחנות בבית קפה, שוחחה הקבוצה בשפה הרוסית. הדבר הרגיז קבוצה אחרת שישבה ליד, אשר לטענת היושבים חשבו כי שפשוביץ' וחבריו מדברים עליהם ומקניטים אותם. הללו התנפלו על יאן וחבריו באגרופים, דקירות סכין וניפצו סכינים, בקבוקים ואגרופים. יאן נדקר בלבו ונרצח, אפו של אחיו נשבר ואדוארד קירזנר נדקר בגבו. שפשוביץ נקבר בבית העלמין הצבאי בקריית מלאכי. הרצח עורר סערה ציבורית רחבה שכן לטענת משפחת הנרצח, היה זה פשע שנאה על רקע גזעני. המקרה העלה לתודעה את היחס הגזעני והמפלה של החברה הישראלית כלפי העולים מברית המועצות. בעקבותיו נערכה ישיבה מיוחדת בעניין רצח ואלימות כלפי עולים חדשים של ועדת העלייה והקליטה בכנסת. בדיון אחר בכנסת לרגל יום הזיכרון הבין-לאומי לשואה בדבר גילויי האנטישמיות בעולם, הלין חבר הכנסת יורי שטרן כי מדינת ישראל לא נלחמת ב"שנאת היהודים בתוך העם היהודי" כהגדרתו, בדגש על עולי ברית-המועצות. לאחר הרצח, כתב הרמטכ"ל, רב-אלוף שאול מופז, מכתב ניחומים למשפחת של יאן, בו שיבח את מעלותיו. לאחר הרצח הועלו חשדות בדבר אי סדרים בחקירת המקרה. זאת לאחר שגמלאי המשטרה אלברט לוי, ישב לשולחן עם החשודים, מחלוף פדידה ומישל אדרי, בעת התקיפה. בנו של הגמלאי, יחיאל לוי, השתתף גם הוא בתקיפה ונידון ל־9 חודשי מאסר בפועל ו-18 חודשי מאסר על תנאי למשך 3 שנים, מהם ריצה 6 חודשי מאסר. פדידה הורשע ונגזר עליו מאסר עולם. אולם לאחר ערעור עורך דינו, ירום הלוי, השופטים ­מישאל חשין, אליעזר ריבלין ואדמונד לוי קבעו כי פדידה ואדרי דקרו בסכינים את שפשוביץ' וקירזנר, אך לא הצליחו להכריע מי מהשניים ביצע את הדקירה הקטלנית, ולכן זיכו את פדידה מחמת הספק. פדידה נדון לשש שנות מאסר בלבד, בגין גרימת חבלה ותקיפה בנסיבות מחמירות. מאת איריס ברעם, תושב אשקלון הורשע ברצח החייל שדיבר רוסית במסעדה, באתר הארץ, 23 באפריל 2001 מאת עליזה ארבלי, 6 שנות מאסר למכלוף פדידה, תוקף יאן שפשוביץ', באתר הארץ, 6 במאי 2002 רוצחים בלי סיבה: היסטוריה של אלימות, באתר Nrg, 17 באוגוסט 2008 אפרת וייס, זוכה המורשע ברצח הנער שדיבר ברוסית, באתר ynet, 25 במרץ 2002 אלי בוהדנה ושמואל מיטלמן, "עכשיו יש נרצח אבל אין רוצח", nrg, ‏26 במרץ 2022 רצח ואלימות כלפי עולים חדשים - ישיבה מיוחדת עם משפחת החייל העולה הנרצח יאן שפשוביץ ז"ל, באתר כנסת פתוחה, ‏19 בנובמבר 1998 חבר הכנסת יורי שטרן, הישיבה השלוש-מאות-ושש של הכנסת השש-עשרה, באתר הכנסת בדיון בדבר גילויי האנטישמיות בעולם ומחויבותה של מדינת ישראל להיאבק בהם לרגל ציון יום הזיכרון הבין-לאומי להנצחת קורבנות השואה, על-פי החלטת עצרת האו"ם, ‏26 בינואר 2006 אין צדק, nrg, 09/05/02
גורנבוי

גורבנוי הוא ראיון באזרבייג'ן. רצועה קטנה בצידו הדרומי נכבשה על ידי הכוחות הארמנים. חלקו הדרומי נתבע על ידי רפובליקת נגורנו קרבאך כמחוז של שאהמיאן. במשך המלחמה בנגורנו קרבאך, מחוז זה ספג נזק כבד מאוד וכל אוכלוסייתו הארמנית עזבה. מדיה וקבצים בנושא גורנבוי בוויקישיתוף אתר האינטרנט הרשמי של גורנבוי גורנבוי, ברשת החברתית פייסבוק גורנבוי, ברשת החברתית אקס (טוויטר) גורנבוי, ברשת החברתית אינסטגרם גורנבוי, סרטונים בערוץ היוטיוב ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
עדות מיוחדת

עדות מיוחדת הוא מושג תלמודי, המתאר עדות במקרה שעד אחד ראה את המעשה ממקום אחד, והשני ראה את המעשה ממקום אחר, ושני העדים לא ראו זה את זה. במקרה זה אינם מצטרפים זה לזה בעדות לדיני נפשות, ואי אפשר להתייחס לעדות זו כעדות של שני עדים. דין זה נלמד מהפסוק: ”לא יומת על פי עד אחד”. בתלמוד הבבלי נחלקו אמוראים אם בדיני ממונות עדות כזו כן מועילה: לפי דעת רב נחמן וכל פסק בשולחן ערוך עדות מיוחדת אכן כשירה בדיני ממונות, כיוון שדין זה נלמד מהפסוק "לא יומת על פי עד אחד" המדבר בדיני נפשות, אז בדיני ממונות כשירה (דין "משפט אחד" האומר שאין חילוק בין ממונות לנפשות לא שייך במקרה זה מפני שיש פסוק מפורש המגלה לנו שבהלכה זו יש חילוק ביניהם). אולם לפי דעת רבי זוטרא פסולה, כיוון שאם נכשיר יאמר על זה הפסוק ”והצילו העדה” וגם בדיני ממונות לא יהרגו. עדות (הלכה) עד אחד הערך "עדות מיוחדת", באנציקלופדיה תלמודית, באתר ויקישיבה עדות מיוחדת, ב"אנציקלופדיה יהודית" באתר "דעת" תלמוד בבלי, מסכת מכות, דף ו', עמוד ב' ספר דברים, פרק י"ז, פסוק ו' שולחן ערוך, חושן משפט, סימן ל', סעיף ו' רמב"ן, מכות ו ב תלמוד בבלי, מסכת מכות, דף ו', עמוד ב' ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.
הלן פון טאוסיג

הלן פון טאוסיג (בגרמנית: Helene von Taussig;‏ 10 במאי 1879 – 21 באפריל 1942) הייתה ציירת אוסטרית ממוצא יהודי. פון טאוסיג נולדה ב-10 במאי 1879 בווינה אוסטריה. למשפחה יהודית מתבוללת. היא הייתה החמישית מתוך 12 ילדים. אביה תאודור פון טאוסיג, נשיא חברת הרכבות האוסטרו-הונגרית (אנ') וחבר דירקטוריון הרכבת האוסטרית הצפון-מערבית (אנ'). בשנת 1910 נסעה עם אמה שלגנהאוזן (אנ') לאושוונד, שווייץ שבה הן למדו ציור אצל קונו אמייט. משנת 1911 ועד 1914 פון טאוסיג למדה באקדמיה רנסון בפריז. במהלך מלחמת העולם הראשונה היא שירתה בצלב האדום בחזית איזונזו. לאחר המלחמה היא התיישבה באזור אניף בזלצבורג. בשנת 1923 התנצרה פון טאוסיג. בגלל מוצאה היהודי גורשה פון טאוסיג לגטו איזביצה בפולין בשנת 1942, שם נפטרה ב-21 באפריל 1942. בשנת 2012 רבים מציוריה הוחזרו ליורשיה על ידי מוזיאון זלצבורג כחלק מהחוק הפדרלי להשבת יצירות אמנות. לאחר מכן מכרו היורשים אחד עשר מתוך תשעה עשר הציורים חזרה למוזיאון זלצבורג. פון טאוסיג הונצחה באבן נגף בקירשנפלאץ באניף, שהוטבע בשנת 2014. עבודותיה נכללו בתערוכת "עיר הנשים: אמניות בווינה בין השנים 1900–1938", בגלריה לאמנות בארמון בלוודר. אישה עם כובע צהוב, 1920 עירום, 1932 הרקדנית, 1933 מדיה וקבצים בנושא הלן פון טאוסיג בוויקישיתוף "Taussig, Helene (von)". Österreichisches Biographisches Lexikon und biographische Dokumentation (בגרמנית). 2003. נבדק ב-3 ביולי 2020. {{cite web}}: (עזרה) "Helene von Taussig". Stolpersteine Salzburg. נבדק ב-3 ביולי 2020. {{cite web}}: (עזרה) "Provenance Research". Salzburg Museum. נבדק ב-3 ביולי 2020. {{cite web}}: (עזרה) "Der Restitutionsfall Helene von Taussig (1879–1942)". Salzburg Museum. נבדק ב-3 ביולי 2020. {{cite web}}: (עזרה) "City of Women". Belvedere Museum Vienna. נבדק ב-3 ביולי 2020. {{cite web}}: (עזרה)
Cennetten Çiçek

"Cennetten Çiçek" (באנגלית: "A Flower from Paradise"; ובעברית: "פֶּרַח מִגַּן עֵדֶן") הוא שיר שהוקלט על ידי הזמרת-יוצרת הטורקייה זהרה. הוא יצא לאור ב-25 ביוני 2020, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בין-לאומי, ואחריו הוציאה זהרה שתי גרסאות נוספות שלו. השיר הגיע למקום הראשון בטורקיה טופ 20. בפברואר 2020, הוציאה זהרה את השיר "Kopаrdılаr Seni Benden", ביחד עם אונור בייראקטאר. בהמשך, הקליטה את השיר הזה שיצא כסינגל הבכורה שלה, בהוצאת חברת התקליטים דואן מיוזיק קומפני, שהחתימה אותה על חוזה הקלטות. השיר נכתב על ידי אניס ילדרים וקוראי אלבייראק והופק על ידי ארול קוזה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24 מיליון השמעות. הווידאו קליפ הנלווה של "Cennetten Çiçek" הועלה לערוץ היוטיוב של netd müzik ב-25 ביוני 2020, ביום יציאתו כסינגל. ביממה הראשונה שלו, צבר למעלה מ-3.3 מיליון צפיות והיה לאחד מהקליפים הטורקיים הבודדים שעשו זאת בשנת 2020. הקליפ צבר 120 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים. נכון לאוגוסט 2023 עומד מונה הצפיות של הקליפ על למעלה מ-300 מיליון צפיות. סרטון השיר "Cennetten Çiçek" באתר יוטיוב Cennetten Çiçek, נבדק ב-2020-09-30 Cennetten Çiçek (Slow Versiyon), נבדק ב-2020-09-30 Cennetten Çiçek (Trap Versiyon), נבדק ב-2020-09-30 https://twitter.com/musictoptr/status/1299321331163394049, Twitter Kopаrdılаr Seni Benden Zehra Gülüç – Cennetten Çiçek (באנגלית), נבדק ב-2020-09-30 Zehra - Cennetten Çiçek YouTube Stats of Zehra - Cennetten Çiçek, kworb.net YouTube - Most Viewed Music Videos by Turkish Artists, kworb.net
שבשבת

שבשבת היא מכשיר המתחבר אל אזור מוגבה, כגון גג או עמוד, שתכליתו קביעת כיוון הרוח. בשימוש העממי משמעותה גם "גלגלי רוח" – טורבינת רוח קטנה עשויה ניר או פלסטיק לצורך קישוט או משחק. ישנן שבשבות רוח המשמשות לנוי ובדרך כלל הן בגובה נמוך. לשם פעולה, על שבשבת להיות בנויה בהתחשבות בשתי דרישות עיצוביות: מצד אחד, משקלה של השבשבת צריך להיות מחולק באופן שווה בין שני צדיה, ומצד שני, האזורים החשופים אל הרוח צריכים לא להיות שווים בגודלם. דבר זה גורם לשבשבת לשאוף למצב בו האזור הקטן ביותר יפנה אל הרוח, שכן במצב זה כמות הרוח על משטח השבשבת מינימלית. כשהשבשבת מסתובבת, היא מראה את כיוון הרוח ובכך תראה את כיוון הרוח. כדי לאפשר למשתמש לקבוע את כיוון הרוח בקלות, רוב השבשבות מצוידות בסימונים על בסיסם המצביעים על הכיוונים האפשריים. נהוג גם לחבר אל השבשבת מכשיר למדידת מהירות הרוח שכן בשל הדמיון בן המכשירים ניתן להשתמש באותו בסיס עבור שניהם. כדי להשיג קריאה מדויקת על השבשבת להיות ממוקמת גבוה מעל הקרקע ובמרחק משמעותי מבניינים עצים או כל חפץ אחר שעלול להשפיע על כיוון הרוח. שינוי בכיוון הרוח יכול להיות משמעותי כשהוא בא בשילוב עם תנאי מזג אוויר אחרים, מה שמאפשר למשתמש בשבשבת לבצע תחזיות מזג אוויר לטווח הקצר. שבשבות מודרניות בדרך כלל מחוברת אל מכשיר המאפשר קריאה מרחוק של כיוון הרוח. השבשבת יכולה גם לשמש לשם הכוונת טורבינת רוח או גלגלי רוח קישוטיים (הקרויים "שבשבות" אף הם, באופן עממי) אל תוך הרוח. לשבשבות צורות רבות, אולם הצורות הנפוצות ביותר כוללות את התרנגול והחץ. שבשבות בצורת תרנגול, או בצורה קישוטית דומה, לא מצביעות בדרך כלל על כיוונה המדויק של הרוח, במיוחד כשמדובר ברוח איטית, וזאת משום שרובן עונות רק על דרישת עיצוב אחת: אף על פי שהאזור החשוף לרוח אינו שווה, המשקל בדרך כלל אינו מחולק באופן שווה גם הוא. שבשבות בצורת חץ או צורה מופשטת דומה ידועות כמדויקות יותר, וכיום הן נפוצות בהרבה מבעבר. זאת מפני שבשעה שבעבר לשבשבות הייתה מטרה קישוטית, כיום השבשבת כמעט ולא נראות, כיוון שבשל ההתפתחות הטכנולוגית, הקריאות נעשות ממרחק. שרוול רוח מד רוח הספרייה הדיגיטלית של המוזיאון הלאומי – שבשבות גלריית שבשבות – סוגי שבשבות שבשבות ביתיות בניית שבשבות רוח במוזיאון המדע בירושלים https://www.farmersalmanac.com/why-are-roosters-on-weathervanes-25694 https://www.charlotteobserver.com/reviews/rooster-weathervane-significance/
ISLISP

ISLISP היא שפת תכנות ממשפחת שפות Lisp אשר כתובה על פי תקנים וסטנדרטים שנקבעו על ידי ארגון התקינה הבינלאומי (ISO) והנציבות הבין-לאומית לאלקטרוטכניקה (IEC). מטרת הסטנדרטים האלו היא להגדיר שפת ליבה קצרה על מנת לגשר בין ההבדלים בין ניבי Lisp השונים. לשם כך, הסטנדרטים נקבעו על פי המאפיינים המשותפים של שפות התכנות EuLisp, Le Lisp, Scheme ו- Common Lisp ממשפחת Lisp. ISLISP היא שפה מרובת פרדיגמות, כלומר, היא תומכת בכמה עקרונות תכנותיים (יותר מעיקרון אחד): תכנות פונקציונלי (באנגלית: Functional Programming) – תכנות פונקציונלי שם דגש על קריאה לפעולות ופישוטן כביטויים. תכנות פרוצדורלי (באנגלית: Procedural Programming) – בתכנות פרוצדורלי, כל תוכנית מחולקת לתת תוכניות הנקראות פרוצדורות (שגרות). מטא תכנות (באנגלית: Metaprogramming) – בפרדיגמה זו, ניתן להתייחס לתוכניות (קטעי קוד) כמידע, ולערוך אותן. כך ניתן גם ליצור, לנתח, ולשנות תוכנות אחרות, ואף לשנות את התוכנה עצמה בזמן ריצה. תכנות מונחה עצמים (באנגלית: Object Oriented Programming) – שימוש במבני נתונים אשר מכילים תכונות ופעולות, על מנת לייצג את המתרחש במציאות בצורה פשוטה, מסודרת ויעילה יותר. למשל, על מנת לייצג בן אדם, נוכל ליצור מחלקה (תבנית של תכונות ופעולות) בשם Person ולהוסיף לה תכונות כגון שם, גובה, משקל, צבע עיניים, וכו׳. נוכל גם להוסיף פעולות: אדם יכול לדבר, לאכול, לרוץ, ללמוד, וכדומה. לאחר יצירת המחלקה, נוכל ליצור מבני נתונים מסוג המחלקה Person ולתת להם למשל תכונות אשר אופייניות להם. מבני נתונים כאלה נקראים אובייקטים – מכילים תכונות ופעולות בהתאם לסוג המחלקה שלהם. להלן כמה מן המטרות העיקריות שלפיהן עוצבה ISLISP: על השפה להיות מתאימה לניבי Lisp מודרניים אחרים ככל האפשר. עליה לתמוך בתכנות מונחה עצמים על השפה להיות מעוצבת כך שיהיה ניתן להרחיב אותה בעתיד. תעדוף צרכים תעשייתיים על פני צרכים אקדמאיים קידום מימושים ואפליקציות יעיליות. המערכת המובנית לתמיכה בתכנות מונחה עצמים נקראת ILOS (בשמה המלא: ISLISP Object System), היא בעיקר תת-קבוצה של המערכת המובנית לתמיכה בתכנות מונחה עצמים בניב Common Lisp ששמה Common LIsp Object System, או בקיצור: CLOS.
יחסי צ'ילה–קמבודיה

יחסי צ'ילה–קמבודיה הם יחסי החוץ בין צ'ילה וקמבודיה. היחסים הדיפלומטיים בין קמבודיה לצ'ילה כוננו באופן רשמי ב-9 בינואר 1974, אולם נותקו כעבור 9 ימים וחודשו רק בשנת 1990. קמבודיה מיוצגת בצ'ילה באמצעות שגרירותה בוושינגטון די סי, ארצות הברית. צ'ילה מיוצגת בקמבודיה באמצעות שגרירותה בבנגקוק, תאילנד. באתר משרד החוץ הצ'יליאני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אדמונד בריסטו

אדמונד בריסטו (באנגלית: Edmund Bristow; 1 באפריל 1787 – 12 בפברואר 1876) היה צייר אנגלי, של טבע דומם וצייר בעלי חיים. בריסטו נולד באטון, ברקשייר, בנו של צייר סמלי אצולה (הרלדיקה). בגיל צעיר הוא קיבל פטרונות מהנסיכה אליזבת, דוכס קלרנס (לאחר מכן ויליאם הרביעי) ואחרים. הוא עשה רישומים של דמויות ידועות באיטון קולג' ובווינדזור, צייר טבע דומם, פנים ונושאים ביתיים וספורטיביים. הייתה לו אהבה רבה לציור בעלי חיים, תוך ניצול כישרון נדיר להעביר את התנועות והביטויים האופייניים להם. הוא אהב להאניש קופים, ולצייר אותם בסצינות אנושיות בתוך בתים מאותה תקופה. הוא לימד ציור את ארתור ג'יימס סטארק, לדבריו היה ידיד ונתן עצות גם לצייר אדווין לנדסייר. בשנת 1809 הציג ציור, "נפח מפרזל סוס", בהאקדמיה המלכותית לאמנויות, והמשיך להציג באופן מזדמן שם ובמוסד הבריטי, ובחברת האמנים הבריטית, עד שנת 1838, אז הציג את "מרוץ החמורים" בגלריה ברחוב סאפוק. בריסטו היה איש אקסצנטרי בעל רוח עצמאית ועבד רק כשהנפש ריגשה אותו - לא לפי הזמנה. לעיתים סירב אפילו למכור את עבודותיו המוגמרות. הוא הצטיין ברישום של קופים, חתולים וסוסים. עבודותיו נטו להיות בקנה מידה קטן, תוך תשומת לב רבה לפרטים. רבות מיצירותיו נקנו על ידי אספנים פרטיים. תחריטים של כמה מעבודותיו הופיעו במגזין הספורט (אנ') ובמקומות אחרים. בריסטו ייצר מעט מאוד במהלך חמש עשרה השנים האחרונות לחייו. הוא נפטר באטון ב־12 בפברואר 1876, בגיל 89. מדיה וקבצים בנושא אדמונד בריסטו בוויקישיתוף Walter Gilbey, Animal painters of England from the year 1650 : a brief history of their lives and works: illustrated with--specimens of their paintngs, London : Vinton & Co., 1900, עמ' 75-80 Walter Hepworth, Bristowe Edmund, Dictionary of National Biography, 1885-1900 Volume 06 Michael Bryan, Robert Edmund Graves, Walter Armstrong, Dictionary of painters and engravers, biographical and critical, London : G. Bell and Sons, 1886
Sen Maşallah

"Sen Maşallah" (באנגלית: "How Amazing You Are"; ובעברית: "כַּמָּה אַתְּ מַדְהִימָה") הוא שיר שהוקלט על ידי הזמר הטורקי גובן יוריי, ביחד עם הזמרת-יוצרת הטורקייה דריה אולו. הוא יצא לאור ב-14 ביולי 2017, בהוצאת חברת התקליטים דואן מיוזיק קומפני כסינגל שלא מתוך אלבום. "Sen Maşallah" הוא סינגל הבכורה של יוריי. השיר לא זכה להצלחה במצעדים, אך צבר למעלה מ-90 מיליון צפיות. את השיר כתבה דריה אולו ביחד עם אסיל גוק, עבור גובן יוריי שבחר להוציא אותו כסינגל הבכורה שלו. הרמיקס של "Sen Maşallah" שפורסם ביוטיוב ב-16 ביולי 2017, יומיים לאחר צאת השיר עצמו, זכה להצלחה נאה גם כן כאשר הצליח לצבור למעלה מ-1.2 מיליון צפיות – הוא לא פורסם בספוטיפיי בשונה מהסינגל עצמו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות. הווידאו קליפ הנלווה של "Sen Maşallah" הועלה לערוץ היוטיוב של netd müzik ב-14 ביולי 2017, ביום יציאתו כסינגל. ביממה הראשונה שלו, צבר למעלה מ-1.1 מיליון צפיות והיה לאחד מהקליפים הטורקיים הבודדים שעשו זאת בשנת 2017. הקליפ צבר 60 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים. נכון לאוגוסט 2023 עומד מונה הצפיות של הקליפ על למעלה מ-105 מיליון צפיות. סרטון השיר "Sen Maşallah" באתר יוטיוב Güven Yüreyi - Sen Maşallah Sen Maşallah, נבדק ב-2020-09-30 Güven Yüreyi – Sen Maaşallah (באנגלית), נבדק ב-2020-09-30 Güven Yüreyi Ft.Derya Uluğ - Sen Maşallah (Semih Çınar Remix) YouTube Stats of Güven Yüreyi - Sen Maşallah, kworb.net YouTube - Most Viewed Music Videos by Turkish Artists, kworb.net
חבורת דימונה

חבורת דימונה קומיקס הייתה קולקטיב של קומיקסאים ישראלים. דימונה קומיקס הוקמה בשנת 2002 על ידי סטודנטים מהאקדמיה לאמנות ועיצוב בצלאל והמרכז העצמאי ללימודי עיצוב בתל אביב (ויטל, היום חלק משנקר) שחיפשו דרך לפרסם קומיקס משלהם. חברי הקבוצה המייסדים היו הישראלים גיא מורד, מיכל ברוך, מירב שאול, יפעת כהן ואמיתי סנדי, יחד עם הסופר הגרמני יאן פינד, אך הוא עזב את הקבוצה לאחר פרסום הכרך הראשון בתחילת 2003. היוצרים החליטו לפרסם את הקומיקס שלהם באנגלית ובחרו בשם "דימונה" כשם ישראלי, אך שקל לבטא אותו גם עבור לא-ישראלים. האנתולוגיות של דימונה עוסקות בעיקר בניכור, בפנטזיות, ובפחדים של צעירים ישראלים הנובעים מהסכסוך הישראלי-ערבי במזרח התיכון. הסיפורים באסופות דימונה מכילים אלמנטים סוריאליסטיים וקפקאיים, כמו הפיכתם לבעלי חיים וממנה, כדי לאפיין תרבות בה חיי היומיום יוצאים מכלל שליטה. האמנות באסופות מגוונת מבחינת סגנון, ובוחנת את גבולות מדיום הקומיקס. בשנת 2005 דימונה קומיקס הפיקה את האנתולוגיה "דימונה 3" יחד עם "שירלי! קומדיית סקס" כאסופת קומיקס עצמאית. נועה אברבנאל נוספה כיוצרת, עם איורים מאת סנדי. הספר מגולל את סיפורה של ילדה ישראלית טיפוסית: בית ספר, שירות צבאי חובה בצה״ל, טיול אחרי צבא, אוניברסיטה. התיאורים המפורשים של מערכות היחסים המיניות שלה גרם לקשיים עם מו"לים זרים שראו את האסופה כפורנוגרפית. באותה שנה השתתפו חברי דימונה בפסטיבל הקומיקס הבינלאומי באנגולם (אנ'), צרפת וזכו לשבחים. חברת ההפצה דיימונד (אנ') החלה מפיצה את האנתולוגיות שלהם בחנויות קומיקס בעולם. דימונה - אנתולוגיית קומיקס ישראלית 1, 2003 דימונה - אנתולוגיית קומיקס ישראלית 2, 2003 דימונה - אנתולוגיית קומיקס ישראלית 3, 2005 שירלי! קומדיית מין 2005 Comical reality. Dimona Comix, a group of graphic artists. Curve Magazine, 1. July 2006 The Comics-Journal 267, P. 16ff Talking With Amitai Sandy about Israeli Comics and Dimona Comix Group, Comic Book Resources, April 28th, 2005 "דימונה" בתל אביב, באתר ynet, 21 באפריל 2004 Talking with Amitai Sandy about Israeli comics and the Dimona Comix Group. Comicbook Resources, 28. April 2005 Nicholas Mirzoeff: Watching Babylon: the war in Iraq and global visual culture. Routledge, 2005, S. 113ff Thinking outside the (dialogue) box. Jerusalem Post, 24. November 2005 אלכס דה קמפי, SEQUENTIAL HEAVEN, Ninth Art, ‏7.2.2005 יריב מוהר, סוף הדרך שמאלה, באתר מקור ראשון, ‏20.4.2005
ריצ'רד דין אנדרסון

ריצ'רד דין אנדרסון (באנגלית: Richard Dean Anderson; נולד ב-23 בינואר 1950 במיניאפוליס, מינסוטה) הוא שחקן אמריקאי. אנדרסון הוא הבכור בין ארבעת בניהם של סטיוארט ג'יי אנדרסון, מורה לדרמה, וג'וסלין ריי קרטר, ציירת ופסלת. אנדרסון גדל ברוזוויל, מינסוטה ולמד דרמה באוניברסיטת סנט קלאוד במינסוטה ובאוניברסיטת אוהיו. זמן קצר לפני שסיים את לימודיו עזב את האוניברסיטה ועבד בעבודות שונות ומשונות, למשל בהאכלת כרישי-לוויתן מפיו. הוא התגורר בלוס אנג'לס לאחר תקופה של נדודים, והצטרף לחברו קארל דנטה כדי ליצור להקה בשם "ריקי דין ודנטה". במקביל הופיע במספר תפקידים בתיאטראות מקומיים. אנדרסון התחיל את הקריירה הטלוויזיונית שלו ב-1976, כדוקטור ג'ף וובר באופרת הסבון בית חולים כללי. הוא השתתף בסדרה עד שנת 1981. לאחר מכן השתתף בסדרה שבע כלות לשבעה אחים (אנ'), בתור האח הגדול אדם. הסדרה כשלה ברייטינג וירדה מהמסכים אחרי העונה הראשונה. בשנת 1985 קיבל אנדרסון את התפקיד הראשי בסדרה מקגייוור בתור אנגוס מקגייוור, ששודרה במשך שבע עונות, עד שנת 1992. דמותו של מקגייוור הייתה זו של גיבור פעולה, לא אלים, המסרב לשאת אקדח, ומאלתר ביצירתיות התקנים מגוונים על מנת להיחלץ ממצבים שנראים אבודים. הסדרה זכתה לפופולריות רבה באותה תקופה וגם אנדרסון קבל פרסום רב מאז שגילם את "מקגייוור". ב-2009 הודיעו שיש תכנון להוציא סרט קולנוע באורך מלא על מקגייוור אבל לא ידוע אם אנדרסון יחזור לגלם את דמותו. בשנת 1997 החל אנדרסון להופיע בסדרת המדע הבדיוני "סטארגייט SG-1", בתפקיד הקולונל ג'ק או'ניל (המקודם בדרגה בהמשך הסדרה לבריגדיר ג'נרל, מייג'ור ג'נרל ולוטננט ג'נרל). הסדרה נולדה מתוך סרט הקולנוע "סטארגייט" משנת 1994 שבו שיחק את תפקיד ג'ק או'ניל השחקן קורט ראסל. החל מהעונה השישית של הסדרה, החל תפקידו להצטמצם בהדרגה, כדי לענות על רצונו לבלות זמן רב יותר עם בתו, עד אשר בעונה התשיעית הוא פרש מהסדרה, אך חזר בהופעת אורח בעונה האחרונה (העונה העשירית) לפרק אחד עקב דרישת הקהל. לצורך צילומי פרק הפיילוט לסדרת הספין אוף "סטארגייט אטלנטיס", אנדרסון הופיע בתפקיד אורח יחד עם שותפו לסדרה, מייקל שנקס. בנוסף, הוא שיחזר את תפקידו בסרט השני בסדרת סטארגייט בשם "סטארגייט: רצף הזמן", שיצא ביולי 2008 והופיע בתפקיד אורח בסדרת הספין אוף "סטארגייט יוניברס". ב-2005 זכה אנדרסון להופעת אורח בסדרה "משפחת סימפסון". הפרק נקרא "Kiss Kiss, Bang Bangalore", ובו חוטפות הדודות פטי וסלמה, מעריצות מושבעות של מקגייוור, את אנדרסון. הפרק שודר לראשונה ב-9 באפריל 2006. אנדרסון הוא חובב הוקי קרח וסקי מושבע, והופיע בתפקידיו השונים בטלוויזיה, כולל מקגייוור, כשהוא משחק הוקי. הוא אף השתתף בעבר במשחקי הוקי שאורגנו למען מטרות צדקה שונות. אנדרסון יצא בעבר בין השאר עם המחליקה הגרמנית הידועה קתרינה ויט. ב-1998 נולדה בת לו ולחברתו, אפריל פרוז. מדיה וקבצים בנושא ריצ'רד דין אנדרסון בוויקישיתוף אתר האינטרנט הרשמי של ריצ'רד דין אנדרסון ריצ'רד דין אנדרסון, ברשת החברתית אקס (טוויטר) ריצ'רד דין אנדרסון, במסד הנתונים הקולנועיים IMDb (באנגלית) ריצ'רד דין אנדרסון, באתר AllMovie (באנגלית) ריצ'רד דין אנדרסון, באתר Rotten Tomatoes (באנגלית) ריצ'רד דין אנדרסון, במסד הנתונים הקולנועיים KinoPoisk (ברוסית) ריצ'רד דין אנדרסון, באתר MusicBrainz (באנגלית)
טקס פרסי לורנס אוליבייה 2008

טקס הענקת פרסי לורנס אוליבייה לשנת 2008 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 11: "היירספריי" 7: "המצעד" 6: "סוס מלחמה" 5: "מקבת'", The Drowsy Chaperone ו"שר הטבעות" 4: "אותלו" 3: "חנות קטנה ומטריפה", Pelléas and Mélisande and "ז'אן ד'ארק" 2: "אגריפינה", "בואינג בואינג", Dealer's Choice, "אלינג", "כנר על הגג", Jewels,‏ La fille du régiment,‏ The Man of Mode, "השחף" ו"בטבעת החנק" ההפקות הבאות זכו במספר פרסים: 4: "היירספריי" 2: Jewels, "מקבת'", "ז'אן ד'ארק", The Man of Mode ו"סוס מלחמה" פרסי אוליבייה לשנת 2008
המכון הפדרלי לקניין תעשייתי

המכון הפדרלי לקניין תעשייתי (ברוסית: Федеральный институт промышленной собственности) הוא ארגון כפוף לשירות הפדרלי לקניין רוחני. זהו יורשו החוקי של מכון המחקר המדעי לבדיקת פטנטים ממלכתיים (Всесоюзного научно-исследовательского института государственной патентной экспертизы), שנוצר בשנת 1960. מטרת המכון היא לבצע עבודות הכנה ליישום של השירות הפדרלי לקניין רוחני (רוספטנט) האחראית לרישום פטנטים והמכון מבצע פעולות הגנה המשפטית והגנה על המצאות, מדגמי תועלת, מדגמים רשומים, סימני מסחר, סימני שירות, כינויי מקור לסחורות, תוכנות מחשבים ומאגרי מידע. ספריית הפטנטים הרוסית ניתוח פטנטים מרכזי תמיכה בטכנולוגיה וחדשנות לשכת סכסוכי פטנטים אתר האינטרנט הרשמי של המכון הפדרלי לקניין תעשייתי המכון הפדרלי לקניין תעשייתי, ברשת החברתית פייסבוק המכון הפדרלי לקניין תעשייתי, ברשת החברתית אקס (טוויטר) האתר הרשמי האתר הרשמי של המרכז המדעי והחינוכי של המכון הפדרלי לקניין תעשייתי ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Live Concert at the Forum

Live Concert at the Forum (בעברית: הופעה חיה בפורום) הוא אלבום ההופעה השני של הזמרת ברברה סטרייסנד, אשר יצא ב-1 באוקטובר 1972 על ידי קולומביה רקורדס. האלבום הופק בפועל על ידי ריצ'רד פרי אשר עבד רבות עם הזמרת לפני צאת האלבום. האלבום מכיל את הופעתה של הזמרת באצטדיון הפורום שבקליפורניה ב-15 באפריל אותה שנה כחלק מאירוע תמיכה בג'ורג' מקגוורן אשר היה מועמד באותה תקופה לנשיאות ארצות הברית. מתוך האלבום הופצו 3 סינגלים אשר כולם היו ביצועים חיים של הזמרת מהמופע. הסינגל הראשון היה "Sweet Inspiration" / "Where You Lead", אשר הופץ ב-25 במאי באותה השנה ואחריו הופצו הסינגלים "Sing / Make Your Own Kind of Music" ו-"Didn't We" באוגוסט ונובמבר באותה השנה (בהתאמה). בשנת 1989 הופץ אלבום ההופעה מחדש והפעם על גבי תקליטור, עם עטיפה נלוות לתקליטור. הסינגל הראשון היה מועמד לפרס גראמי בקטגוריית: "הביצוע הווקאלי הנשי הטוב ביותר בשיר פופ". גם מבקרי המוזיקה נתנו לאלבום ביקורות חיוביות כאשר רבים החמיאו לקולה החזק והעוצמתי של הזמרת. מבחינה מסחרית האלבום זכה להצלחה בארצות הברית כאשר הגיע למעמד פלטינה במדינה. בקנדה הגיע למקום ה-17 במצעד האלבומים הקנדי. מידע על האלבום Live Concert at the Forum באתר MusicBrainz מידע על האלבום Live Concert at the Forum באתר AllMusic האלבום Live Concert at the Forum באתר Discogs האלבום Live Concert at the Forum באתר ספוטיפיי https://music.apple.com/us/album/live-concert-at-the-forum/192657708